మార్చి చివరి నాటికి ఆస్తుల విలువ రూ.5.43 లక్షల కోట్లుగత ఏడాది రూ.70 వేల కోట్ల రాకన్యూఢిల్లీ : ఆటుపోట్లున్నప్పటికీ స్టాక్ మార్కెట్లో బుల్రన్ కొనసాగుతూ ఉండడంతో ఈక్విటీ స్కీమ్ల పట్ల ఇన్వెస్టర్లు ఎక్కువగా మొగ్గు చూపిస్తున్నారు. 2016-17 ఆర్థిక సంవత్సరంలో ఇన్వెస్టర్లు ఈక్విటీ స్కీమ్లలో 70 వేల కోట్ల రూపాయలకు పైగా నిధులు ఇన్వెస్ట్ చేశారు. ఈక్విటీ స్కీమ్లలోకి నికరంగా నిధుల రాక అధికంగా ఉండడం వరుసగా ఇది మూడో సంవత్సరం. దీని వల్ల ఏడాదిలో ఈక్విటీ మ్యూచువల్ ఫండ్ల ఆస్తుల విలువ 41 శాతం పెరిగింది. ప్రధానంగా ఇన్వెస్టర్లు ఎస్ఐపిల పట్ల మొగ్గు చూపుతున్నారని, వీటి ద్వారా వస్తున్న రాబడులు ఆకర్షణీయంగా ఉండడంతో పాటు ఎఎంసిలు ఈ స్కీమ్ల పట్ల ఇన్వెస్టర్లలో చైతన్యం పెంచేందుకు చేపడుతున్న కార్యక్రమాలు కూడా ఇందుకు దోహదపడుతున్నాయని మార్కెట్వర్గాలన్నాయి. ఈల్ఎ్సఎ్సతో సహా ఈక్విటీ స్కీమ్ల్లోకి 2016-17 సంవత్సరంలో వచ్చిన నిధులు 70,367 కోట్ల రూపాయలని ఎఎంఎ్ఫఐ గణాంకాలు తెలుపుతున్నాయి. అయితే అంతకు ముందు ఏడాది వచ్చిన 74,024 కోట్ల రూపాయలకన్నా ఇది కొంత తగ్గింది. అయితే ప్రతి నెలలోనూ నికరంగా ఈక్విటీ స్కీమ్లలోకి నిధుల రాక ఉండడం ఈ సంవత్సరం విశేషమని, ఆ రకంగా ఎంఎఫ్ పరిశ్రమకు 2016-17 స్వర్ణయుగంగా చెప్పవచ్చని బజాజ్ క్యాపిటల్ గ్రూప్ డైరెక్టర్ అనిల్ చోప్రా అన్నారు. ఏడాది మొత్తం మీద ఈక్విటీ ఇన్వెస్టర్ల సంఖ్య 58 లక్షలకు పైగా పెరిగి 4.4 లక్షల కోట్లకు చేరడం కూడా విశేషం. ఎంఎఫ్ పరిశ్రమ మెరుగైన వృద్ధి బాటలో అడుగుపెట్టిందనేందుకు ఇది సంకేతమని ఫండ్స్ ఇండియా డాట్ కామ్ సిఒఒ శ్రీకాంత మీనాక్షి అన్నారు. మొత్తం మీద 2017 మార్చి చివరినాటికి వివిధ కంపెనీలు నిర్వహిస్తున్న ఈక్విటీ ఎంఎ్ఫల ఆస్తుల విలువ 5.43 లక్షల కోట్ల రూపాయలకు చేరింది.
marchi chivari naatiki aastula viluva roo.5.43 lakshala kotlugata edaadi roo.70 vela kotla rakanyuudilli : aatupotlunnappatiki stack marketlo bulran konasaagutuu undadamtho eekvity skeemla patla investerlu ekkuvagaa moggu chuupistunnaaru. 2016-17 aardhika samvatsaramlo investerlu eekvity skeemlalo 70 vela kotla roopaayalaku paiga nidhulu invest chesaru. eekvity skeemlaloki nikaramgaa nidhula raaka adhikamgaa undadam varusagaa idhi moodo samvatsaram. deeni valla edaadilo eekvity mutuola fundla aastula viluva 41 saatam perigindi. pradhaanamgaa investerlu esipla patla moggu chuuputunnaarani, veeti dwara vastunna raabadulu aakarshaneeyamgaa undadamtho paatu eemsilu ee skeemla patla investerlalo chaitanyam penchenduku chepadutunna kaaryakramaalu kuudaa induku dohadapadutunnayani marketvargalannay. elssesto sahaa eekvity skeemlloki 2016-17 samvatsaramlo vachina nidhulu 70,367 kotla roopaayalani mfi ganaankaalu teluputunnaayi. ayithe antaku mundu edaadi vachina 74,024 kotla roopaayalakannaa idhi kontha taggindi. ayithe prati nelaloonuu nikaramgaa eekvity skeemlaloki nidhula raaka undadam ee samvatsaram visaeshamani, aa rakamgaa mph parisramaku 2016-17 swarnayugamgaa cheppavacchani bajaj capital groop director anil chopra annaru. edaadi mottam meeda eekvity investerla sankhya 58 lakshalaku paiga perigi 4.4 lakshala kotlaku cheradam kuudaa visesham. mph parisrama merugaina vruddhi baatalo adugupettindanenduka idhi sanketamani funds india dat kaam cooo srikanta meenakshi annaru. mottam meeda 2017 marchi chivarinaatiki vividha companylu nirvahistunna eekvity emfla aastula viluva 5.43 lakshala kotla roopaayalaku cherindi.